**Lansarea Selecției Centralizate pentru mobilități de studii Erasmus + CIVIS pentru anul academic 2021-2022**

În ședința Biroului Executiv al Consiliului de Administrație al Universității din București din data de 22.02.2021, s-a aprobat **lansarea selecției pentru un număr de 350 de mobilități de studii în cadrul Programului ERASMUS**, **pentru stagii în cadrul universităților partenere CIVIS.**

Mobilitățile de studii Erasmus vor fi finanțate pentru o perioada de minim 3 luni (90 zile) și maxim un semestru academic, pe durata anului academic 2021-2022 (grant 520 euro/lună).

**Precizăm că finanțarea Erasmus se poate acorda doar în cazul mobilităților fizice în țara gazdă.** În cazul în care instituția gazdă oferă cursurile în format online, prezența fizică în țara gazdă este o condiție obligatorie de finanțare și de recunoaștere oficială a mobilității Erasmus.

Mobilitățile de studii Erasmus oferă oportunitatea de participare la cursuri și examene în universitatea parteneră, iar finalizarea stagiilor cu note și credite este o condiție pentru validarea și recunoașterea integrală a rezultatelor obținute.

Mobilitățile de studii Erasmus + CIVIS se pot efectua în cadrul celor 7 universități partenere CIVIS, conform locurilor alocate de acestea pentru Universitatea din București:

* Aix-Marseille Université,
* Sapienza Universita di Roma,
* National Kapodistrian University of Athens,
* Eberhard Karls Universitaet Tuebingen (maxim 32 locuri + criterii specifice pe domenii de studii),
* Université Libre de Bruxelles (maxim 46 locuri + criterii specifice pe domenii de studii),
* Universidad Autónoma de Madrid (maxim 23 locuri + criterii specifice pe domenii de studii).
* StockholmUniversity (maxim 61 locuri + criterii specifice pe domenii de studii) – mobilități posibile numai în semestrul al doilea al anului academic 2021-2022.

**Candidații pot trimite online documentele pentru selecție la Biroul ERASMUS+ al UB până la data de 19.03.2021** (ora 13:00 CEST)**, completând aplicația aici:** <https://forms.gle/wzLYw2jJJw941vad8>

**Selecția candidaturilor se va efectua la nivel central, de către Comisia Centrală de Selecție Erasmus  + CIVIS.**

**Detalii complete privind această selecție ERASMUS + CIVIS sunt disponibile la adresa:**

<https://unibuc.ro/international/programul-erasmus/studenti-erasmus/selectie/>.

Contact: Biroul Erasmus+ al Universității din București - [contact@erasmus.unibuc.ro](mailto:contact@erasmus.unibuc.ro) .